
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 24P/32/2025 8725201654 09. 06. 2025 JUDr. Dušan Miškovčík ECLI:SK:OSPP:2025:8725201654.2
Uznesenie Okresný súd Poprad v právnej veci starostlivosti súdu o maloletého A. B., nar. XX. XX. XXXX, bytom ako matka, zastúpeného procesným opatrovníkom: Úradom práce, sociálnych vecí a rodiny Kežmarok, dieťa rodičov – matky C. A., nar. XX. XX. XXXX, trvale bytom B., D. XXXX/XX, a otca B. B., nar. XX. XX. XXXX, trvale bytom C. E. XXX, právne zastúpeného Mgr. Petrom Lindemanom, advokátom so sídlom Poprad, Murgašova 96/1, o návrhu otca na úpravu rodičovských práv a povinností rodičov k maloletému dieťaťu a nariadenie neodkladného opatrenia, takto rozhodol: Konanie v časti o nariadenie neodkladného opatrenia z a s t a v u j e . odôvodnenie: 1. Návrhom doručeným dňa 06. 05. 2025 prostredníctvom svojho právneho zástupcu sa navrhovateľ/ otec mal. dieťaťa domáha úpravy rodičovských práv a povinností k maloletému dieťaťu, a tiež nariadenia neodkladného opatrenia do času rozhodnutia súdu vo veci samej. 2. Dňa 02. 06. 2025 vzal otec návrh na nariadenie neodkladného opatrenia späť a navrhol konanie v tejto časti zastaviť (ďalej len „čiastočné späťvzatie“) 3. Podľa § 29 ods. 1 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 29 ods. 3 CMP súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Konanie o úpravu rodičovských práv a povinností rodičov k maloletým deťom je konaním, ktoré môže začať súd aj bez návrhu. Súd konštatuje, že nezistil dôvody, pre ktoré by bolo potrebné v konaní o nariadenie neodkladného opatrenia pokračovať, a to s poukazom na dočasnú dohodu medzi matkou mal. dieťaťa o otcom mal. dieťaťa uzatvorenú na informatívnom stretnutí na tunajšom súde dňa 27. 05. 2025 v konaní vedenom pod sp. zn.: 24P/28/2025. 6. Vzhľadom na charakter konania, prihliadnuc na čiastočné späťvzatie návrhu otcom vo veci nariadenia neodkladného opatrenia dospel súd k záveru, že sú splnené podmienky v zmysle citovaných ustanovení, a preto konanie v tejto časti zastavil. 7. Podľa § 58 ods. 1 CMP o nároku na náhradu a o výške trov konania rozhoduje súd v rozhodnutí, ktorým sa konanie končí. 8. O trovách konania súd rozhodne následne v rozhodnutí, ktorým sa konanie ukončí.
Poučenie: Proti tomuto uzneseniu možno podať odvolanie do 15 dní odo dňa jeho doručenia prostredníctvom Okresného súdu Poprad, na Krajský súd v Prešove. V odvolaní sa má uviesť, ktorému súdu je určené, kto ho podáva, ktorej veci sa týka a čo sleduje, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh), musí byť podpísané a uvedená spisová značka konania. (§ 127 a § 363 CSP) Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolanie. (§ 364 CSP) Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. (§ 365 ods. 1 CSP) Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. (§ 365 ods. 2 CSP) Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. (62 ods. 1 CMP) Odvolacie dôvody možno meniť a dopĺňať až do rozhodnutia o odvolaní. (§ 62 ods. 2 CMP).

